
ПОЛАЗНЕ ОСНОВЕ

Гимназија „Милош Савковић“ усвојила је 30. јуна 2022. године Школски програм за период од 2022-2026. године. 
У том програму су програми свих предмета и посебни програми за све разреде општег типа, природно-математичког и друштвено-језичког смера, као и сви програми првог, другог и четвртог разреда смера за ученике са посебним способностима за рачунарство и информатику. 
Након тога, усвојен је Анекс школског програма (14. септембра 2022. године) за 3. разред смера за ученике са посебним способностима за информатику и рачунарство јер је тек 30. августа 2022. године објављен Правилник о допуни Правилника о плану и програму наставе и учења гимназије за ученике са посебним способностима за рачунарство и информатику “Службени гласник РС – Просветни гласник” број 10/2022. у којем се налазио програм за 3. разред поменутог смера. 
Исту дилему имали смо и школске 2022/23. године, јер је било потребно да се објаве измене Правилника о програму наставе и ученика за 4. разред смера за ученике са посебним способностима за рачунарство и информатику, али је објављен тек 1. септембра 2023. године у публикацији “Службени гласник РС – Просветни гласник” број 13/2023.
Зато се сада израђује Анекс школског програма за 4. разред смера за ученике са посебним способностима за рачунарство и информатику. 

[bookmark: _GoBack]План и програм наставе и учења за 4. разред смера за ученике са посебним склоностима за рачунарство и информатику остварује се и у складу са:
1) Правилником о плану и програму наставе и учења за гимназију („Службени гласник РС – Просветни гласник”, бр. 4/20, 12/20, 15/20, 1/21, 3/21 и 7/21), у делу који се односи на план и програм наставе и учења за предмете природно-математичког смера за четврти разред:
1) Српски језик и књижевност;
2) Физичко и здравствено васпитање;
3) Социологија;
4) Филозофија;
5) Грађанско васпитање;

те за њих није потребно израдити анекс. 

Верска настава исто није мењана у односу на Правилник о наставном плану и програму предмета верска настава („Просветни гласник”, бр. 6/03, 23/04, 9/05 и 11/16).
Страни језик (енглески) израђен је у складу са Правилником о плану и програму наставе и учења гимназије за ученике са посебним способностима за биологију и хемију („Службени гласник РС – Просветни гласник”, број 7/20 и 6/21), и то са планом и програмом за четврти разред за предмет Страни језик.) 
С обзиром да је већ израђен школски програм за 3. разред за верску наставу за природно-математички, друштвено-језички смер и општи тип, Анексом се само проширује његово важење на смер за ученике са посебним способностима за рачунарство и информатику. 
О изменама за остале предмете 3. разреда обавештени су наставници и дат је рок од 15 дана за израду Анекса школског програма за предмете: 
- физика
- биологија
- математика
- базе података
- програмске парадигме 
- веб програмирање. 

У Анекс је ушао и програм 3 нове секције: 
- Психолошке (са делом развијања компетенција вршњачких едукатора)
- Преводилачке (осим основне намене развијања језичких способности и комуникације, намена је и помоћ у разумевању лекција на српском језику ученика који не разумену српски језик
- Секција Ученичка компанија – која развија предузимљивост и оријентацију ка предузетништва. 

Такође, на основу извештаја спољног сарадника, саветника за заштиту од насиља, измењен је програм заштите од насиља, злостављања и занемаривања и програм спречавања дискриминације у смислу да су измењени у делу интервентних активности. 
Други Анекс школског програма усвојен је на седници Школског одбора одржаној 14.9.2023. године. 
Председник Школског одбора
____________________________

